b'\n_START_ARTICLE_\nCoprni\xc5\xa1ki muc\n_START_SECTION_\nVsebina\n_START_PARAGRAPH_\nNa za\xc4\x8detku pravljice sta predstavljena \xc4\x8darovnica in ma\xc4\x8dek, ki skupaj \xc5\xbeivita v ko\xc4\x8di. Osrednji del pravljice opisuje \xc4\x8darovni\xc4\x8dino potovanje okrog po svetu, ter u\xc4\x8denje \xc4\x8daranja \xc4\x8darovni\xc4\x8dinega ma\xc4\x8dka. Na koncu je v pravljici predstavljeno, kako jima po\xc5\xbear uni\xc4\x8di ko\xc4\x8do in vse \xc4\x8darovne knjige. Ker \xc4\x8darovnica brez \xc4\x8darnovih knjig ne zna \xc4\x8darati, za\xc4\x8dne gojiti koko\xc5\xa1i in ljudem prodajati jajca, njen ma\xc4\x8dek pa pono\xc4\x8di \xc4\x8dara naokrog.\n_START_SECTION_\nLiki\n_START_PARAGRAPH_\nGlavna lika v pravljici sta \xc4\x8darovnica in \xc4\x8drni ma\xc4\x8dek. Skupaj \xc5\xbeivita v ko\xc4\x8di. \xc4\x8carovnica je v pravljici predstavljena tipi\xc4\x8dno (stra\xc5\xa1na \xc4\x8darovnica, stara, babnica, coprnica, ve\xc5\xa1\xc4\x8da)._NEWLINE_\xc4\x8crni ma\xc4\x8dek se medtem ko \xc4\x8darovnica potuje okrog po svetu u\xc4\x8di \xc4\x8darovni\xc5\xa1ke uroke iz \xc4\x8darovni\xc4\x8dine \xc4\x8darovne knjige._NEWLINE_Stranski lik v pravljici so ljudje, ki \xc5\xbeivijo v daljnih krajih.\n_START_SECTION_\nAnaliza pravljice\n_START_PARAGRAPH_\nCoprni\xc5\xa1ki muc je kratka sodobna pravljica napisana v verzih. Vsebuje nekaj zna\xc4\x8dilnosti pravljice. Glavni lik je pravlji\xc4\x8dno bitje(\xc4\x8darovnica) s tipi\xc4\x8dnimi zna\xc4\x8dilnostmi (stara, stra\xc5\xa1na, babnica, coprnica). Kraj in \xc4\x8das nista natan\xc4\x8dno dolo\xc4\x8dena. Dolo\xc4\x8dimo ju lahko posredno (npr. ko\xc4\x8da, daljni kraji). Dogajalni prostor je opisan s ko\xc4\x8do, v kateri sta ma\xc4\x8dek in \xc4\x8darovnica \xc5\xbeivela._NEWLINE_Pravljica je napisana v sedemnajstih kiticah, ki so sestavljene iz \xc5\xa1tirih verzov. Dogajanje se med posameznimi kiticami povezuje._NEWLINE_Vsi verzi niso sestavljeni v rimah. Pogosto se pojavlja, da se v pravljici rimata zadnji besedi drugega in \xc4\x8detrtega verza kitice (npr.: \xc5\xbeivela imela, kraje najraje, re\xc4\x8di godi).'